kurumikz/Cleaned-Kazakh-Wikipedia huggingface dataset:
Еркебұлан Қайратұлы Сейдахмет

Еркебұлан Қайратұлы Сейдахмет (4 ақпан 2000 жыл) — қазақстандық футболшы, Қазақстан құрамасының және «Ақтөбе» футбол клубының шабуылшысы. Карьерасы Клубтық "Тараз" футбол клубының түлегі. 2017 жылы "Тараз" клубы сапында 15 матч өткізді. 2018 жылы қаңтарда "Уфа" клубына ауысып, 10 наурыз күні "Анжимен" ойында жаңа клубының сапында тұңғыш рет алаңға шықты. 2019 жылы қыста Болгарияның "Левски" клубына жалға берілді. Маусым соңында Болгария чемпионатының қола жүлдегері атанды. 2019 жылы 25 маусымда "Қайратқа" ауысты. Ұлттық құрама Қазақстанның бірнеше жастағы құрамаларында ойнады. 2018 жылы 23-наурызда Қазақстан - Мажарстан матчында тұңғыш рет ұлттық құрама жейдесін киіп алаңға шықты да, дебютін голмен атап өтті. Матчтың 10-минутында құраманың екінші голын соқты. Бұл ойында қазақстандықтар 3:2 есебімен жеңіске жетті. Құрамадағы екінші голын 2018 жылы 16-қазан күні УЕФА Ұлттар Лигасында Андорраның қақпасына соқты (4:0). 2018 жылдан бері құрамаға шақырылған жоқ. Басқа да фактілер *Ұлттық құрамадағы дебютін голмен атап өткен санаулы ғана футболшының бірі. *Құрама сапында гол соққан ең жас футболшы. *Ресей чемпионатындағы 2000 жылдан кейін туған тұңғыш футболшы Жетістіктері *Болгария чемпионатының қола жүлдегері: 2018/19 *Қазақстан чемпионатының қола жүлдегері: 2019 Cтатистикасы Клубтық : 10 қараша 2019 Дереккөздер Сыртқы сілтемелер * [http://int.soccerway.com/players/-/465901/ Soccerway (англ.) сайтындағы профилі]
Роман Валерьевич Муртазаев

Роман Валерьевич Муртазаев (10 қыркүйек 1993 жыл, Қарағанды, Қазақстан) — қазақстандық футболшы, Қазақстан Ұлттық футбол құрамасы мен «Елімай» командасының шабуылшысы. Өмірбаяны Қарағанды футбол клубының түлегі. Кәсіпқой карьерасын Қарағандының "Шахтер" клубында бастады. 2013 жылы УЕФА Чемпиондар Лигасының іріктеу кезеңінің екінші сатысында Албанияның "Скендербеу" клубының қақпасына гол соқты. Бұл ойында кеншілер 3:0 есебімен жеңіске жетті. 2016 жылғы маусымды "Ертіс" сапында өткізді. 2017 жылы "Астанаға" ауысты. "Астана" сапында үш рет Қазақстан чемпионы атанды. Ұлттық құрамадағы алғашқы ойынын 2016 жылы 7 маусымда Қытайға қарсы өткізді. 2018 жылы 23 наурызда Мажарстан құрамасының қақпасына ұлттық құрама сапындағы алғашқы добын енгізді. Жетістіктері *Қазақстан чемпионы 2017, 2018, 2019 *Қазақстан кубогы 2013 *Қазақстан Суперкубогы 2018, 2019 *Қазақстанның қола жүлдегері 2016 Жеке өмірі Жұбайының есімі Юлия Муртазаева, 2015 жылы ұлдары Михаэль өмірге келді. Дереккөздер Сілтемелер *[https://www.uefa.com/teamsandplayers/players/player=250059363/profile/index.html Профилі]
Бақтияр Батыржанұлы Зайнутдинов

Бақтияр Батыржанұлы Зайнутдинов (2 сәуір 1998, Тараз) — қазақстандық футболшы, "Динамо" клубы мен Қазақстан құрамасының жартылай қорғаушысы. Қазақстан құрамасы тарихындағы үздік бомбардир. Қазақстанның ең қымбат футболшысы. Карьерасы Клубтық "Тараз" футбол клубының түлегі. 2017 жылы Қазақстандағы үздік жас футболшы атанды. 2017 жылы 25 қарашада "Астанаға" ауысты. "Астана" сапында Ұлттық чемпионат пен Еурокубоктердегі бірнеше маңызды ойындарда алаңға шықты. Жыл соңында Қазақстандағы "жаңа есім" номинациясына ие болды. 2018 жылы Астана клубымен чемпион атағын алды. 2019 жылы 12 қаңтарда Ресейдің "Ростов" клубына ауысты. "Ростов" сапында 31 рет алаңға шығып 4 гол соққан болатын. 2020 жылы 25 тамызда Мәскеу ЦСКА клубымен 5 жылдық келісім шарт жасасты. 10-тур матчында ЦСКА үшін өзінің алғашқы голын Екатеринбургте "Орал" қақпасына соқты. 2023 жылы Ресей кубогы иегері атанды. 2023 жылы 21 тамызда "Бешикташ" клубына ауысты. Үш күннен соң УЕФА конференциялары лигасында "Динамо Киев" клубына қарсы ойында жаңа командасындағы тұңғыш ойынын өткізді. Екінші таймда алаңға шықты да, 90+5 минутта гол соғып, командасына жеңіс әперді (3:2). Ұлттық құрама Ұлттық құрама сапындағы ойынын 2018 жылы 23 наурызда Мажарстан құрамасына қарсы өткізіп, 39-минутта жеңіс голын соқты. Бұл ойында қазақстандықтар 3:2 есебімен жеңіске жетті. Ұлттық құрамадағы екінші голын 2018 жылы маусым айында Әзірбайжанға қарсы жолдастық кездесуде соқты (3:0). 2018 жылы УЕФА Ұлттар Лигасындағы алты ойынның бәрінде де алаңға шығып, бір гол соқты (Латвия қақпасына). 2020 жылғы Еуропа чемпионатының іріктеуінде 3 голдың авторы атанды (Шотландияға екі гол, Сан-Мариноға бір гол). 2020 жылы 4 қыркүйекте УЕФА Ұлттар Лигасының бірінші турында Литваның қақпасына гол соғып, есеп ашты. Бұл кездесуде қазақстандықтар 2:0 есебімен жеңіске жетті. 2021 жылы 7 қыркүйекте ӘЧ-2020 іріктеуінде Босния және Герцеговина қақпасына 90+6 минутта гол соғып, құраманы жеңілістен құтқарды (2:2). 2021 жылғы 16 қарашада Тәжікстанмен жолдастық кездесуде матч тағдырын шешкен жалғы голды соқты. 2022 жылы наурыз айында Ұлттар лигасының плей-офф кезеңінде Молдова қақпасына гол соқты (2:1). 2022/23 жылғы УЕФА Ұлттар лигасында Беларусь қақпасына гол соғып, құрамаға жеңіс әперді (2:1). ЕУРО-2024 іріктеуінде Дания мен Сан-Мариноның қақпасына бір-бір голдан соғып, құрама сапындағы голдар санын 12-ге жеткізді. 2023 жылы 17 қазанда Финляндия құрамасына қарсы ойында 2 гол соғып, Қазақстан Ұлттық құрамасының үздік бомбардирі атанды. Жетістіктері Командалық Астана * Қазақстан Суперкубогы: 2018 * Қазақстан чемпионы: 2018 ЦСКА * Ресей кубогы: 2022/23 * Ресей чемпионатының күміс жүлдегері: 2022/23 Жеке * Қазақстан чемпионатының үздік жас ойыншысы: 2018 * Қазақстан чемпионатындағы жаңа есім: 2018 Ұлттық құрамадағы матчтары } Дереккөздер Сыртқы сілтемелер * [https://www.footboom.kz/player/46244-bakhtiyar-zajnutdinov/statistic Барлық статистикалары]
Станимир Стоилов

Станимир Стоилов (; 13 ақпан 1967, Хасково) — бұрынғы болгар футболшысы, Левски клубының қазіргі менеджеры. Болгария құрамасы, Астана ФК және Қазақстан құрамысының бұрыңғы менеджері. Карьерасы Футболшы Болгария, Түркия, Португалия клубтарында өнер көрсеткен. Болгария чемпионатында 295 ойын өткізіп, 75 гол соққан (Жоғары топтағы көрсеткіші 234 матч, 53 гол). Болгария құрамасында 1992-2000 жылдары ойнап, 14 ойында алаңға шықты. Бапкер Бапкерлік карьерасында көбіне болгар клубтарын жаттықтырды. 2013 жылға дейін шетелдік клубтардан тек Кипрдің АПОЭЛ-ін ғана жаттықтырды. Болгарияның "Левски", "Литекс", "Ботев" командаларын және екі рет Болгария Ұлттық футбол құрамасының тізгінін ұстап, 2014 жылы Қазақстанға келіп, сонда тұрақтап қалды. Әуелі "Астана" клубы оның басқаруымен Қазақстан клубтары арасында тұңғыш рет УЕФА Чемпиондар Лигасының топтық турниріне жолдама алды. Одан кейін екі маусым қатарынан (2016/17, 2017/18) УЕФА Еуропа Лигасының топтық турнирінде өнер көрсетті де, 2017/18 маусымда көктемгі плей-офф ойындарына дейін жетті. Осы жетістіктерден соң Қазақстанның Футбол Федерациясы оны Қазақстан құрамасына бапкерлікке шақырды. 2018 жылы 1 наурызда Ұлттық құраманың тізгінін ұстады. Алғашқы кездесуін 2018 жылы 23 наурызда Будапештте Мажарстан құрамасымен өткізіп, 3:2 есебімен жеңіске жетті. 2018 жылғы 24 наурызға дейін бапкерлік карьерасында 456 ойын өткізіп, 272 кездесуде жеңіске жетті. 100 ойынды тең аяқтаса, 87 кездесуде оның баптаған клубтары жеңіліп қалған. 2018/19 жылғы УЕФА Еуропа Лигасында Қазақстан құрамасы 6 ойынның біреуінде ғана жеңіске жетті. 2019 жылдық басында Стоилов құрама бапкерлігінен кетті. Жетістіктері Ойыншы ретінде *Болгария чемпионы (4): 1994/95, 1999/00 *Болгария кубогы (5): 1991, 1992, 2000, 2002, 2003 Бапкер ретінде *Қазақстан чемпионы (4): 2014, 2015, 2016, 2017 *Қазақстан кубогы: 2016 *Қазақстан суперкубогы: 2015, 2018 *Қазақстан Премьер Лигасындағы үздік жаттықтырушы: 2015, 2016, 2017 Сыртқы сілтемелер * [http://www.national-football-teams.com/player/26909.html National Football Teams сайтындағы профилі]
Адам Салаи

Адам Салаи (венг. Szalai Аdаm; 9 желтоқсан 1987 жыл, Будапешт, Мажарстан) — мажар футболшысы, Мажарстан Ұлттық футбол құрамасының шабуылшысы. Бүгінде Германияның "Хоффенхайм" клубында өнер көрсетеді. Карьерасы Карьерасында бірнеше клубтарда ойнады. 2007-10 жылдары "Реал Мадрид Кастилья" клубында ойнап, 77 рет алаңға шықты. 2010 жылы Германияның "Майнц" клубына ауысқан соң, тек германиялық командаларда ойнап келеді. Ұлттық құрама сапындағы алғашқы кездесуін 2009 жылы 11 ақпанда Израиль құрамасына қарсы өткізді. 2010 жылы 8 қазанда Сан-Марино құрамасының қақпасына құрама сапындағы алғашқы голдарын енгізді. Бұл матчта Салай хет-трик жасады. Құрама сапында бүгінге дейін 43 рет алаңға шығып, 15 гол соққан. Статистикалары Бүкіл карьерасында 284 ресми ойында алаңға шығып, 71 рет гол соққан. Сілтемелер
Кристиан Немет

Кристиан Немет (венг. Nеmeth Krisztiаn; 5 қаңтар 1989 жыл, Дьёр) — мажар футболшысы, шабуылшы. Мажарстан құрамасында 2010-19 жылдары ойнады. 2016 жылғы Еуропа чемпионатына қатысқан. Жетістіктері МТК * Мажарстанның вице-чемпионы 2007 "Олимпиакос" (Пирей) *Грекия чемпионы: 2010/11 Статистикасы Клубтық Дереккөздер Сілтемелер *[https://www.national-football-teams.com/player/17955.html Профилі]
Ненад Эрич

Ненад Эрич (серб. Ненад Ерић / Nenad Eriс; 26 мамыр 1982, Пожега, Югославия) — қазақстандық футболшы, серб ұлтынан, қақпашы Карьерасы Клубтық Эрич Қазақстанға 2010 жылы келді. "Динамо" (Барнаул) клубынан Алматының "Қайратына" ауысып, бір маусымнан соң "Астанаға" өтті. Астаналық клуб сапында бірнешге рет қазақстан чемпионы, кубок және суперкубоок иегері атанды. 2021 жылы 1 наурызда "Астанадан" кетті. Ұлттық құрама 2014 жылы Эрич Қазақстан азаматтығын алды. Қазақстан құрамасының сапындағы алғашқы матчын 2015 жылы 18 ақпан күні Молдоваға қарсы өткізді. Негізгі құрамда алаңға шықты. 2018 УЕФА Ұлттар Лигасының топтық кезеңінен кейін құрамадағы карьерасын аяқтауға шешім қабылдады. Жетістіктері *Қазақстан чемпионы — 2014, 2015, 2016, 2017, 2018, 2019 *Қазақстан кубогы: 2012, 2016 *Қазақстан Суперкубогы 2015, 2018, 2019 Дереккөздер Сілтемелер * [http://www.onesport.ru/articles/football/1001.html Ненад Ерич: onesport.ru 02.07.2009] * [http://www.prosportkz.kz/page.php?page_id35&lang1&news_id9225&parent_id7 Ненад Ерич: prosportkz.kz 13.04.10] * [http://chempionat.kz/index.php/rbr/interview/1171--q-q Ненад Эрич: Chempionat.kz 03.06.10]
Бауыржан Айтқалиұлы Тұрысбек

Бауыржан Айтқалиұлы Тұрысбек (15 қазан 1991, Алматы, Қазақстан) — қазақстандық футболшы, шабуылшы. Карьерасы Клубтық Футболшылық жолын Қаскелеңнің "Сұңқар" жастар клубында бастаған. Премьер Лигада алғаш рет 2014 жылы Семейдің "Спартагының құрамында өнер көрсете бастады. Жылдың екінші жартысын Сербияның "Раднички" клубында өткізеді. 2016 жылы "Қайратқа" шақырылып, Қазақстанның вице-чемпионы атанады. 2017 жылы "Қайраттың" ізбасарлар клубына жалға беріледі. 2018 жылы қаңтар айында "Тобыл" клубымен екі жылдық келісім-шарт жасаты. 11 наурызда "Жетісумен" ойында алаңға шығып, гол соқты. Құрамада Ұлттық құрама сапында тұңғыш рет бірінші лигада "Қайрат А" клубында ойнап жүрген кезінде 2017 жылы 1 қыркүйекте Черногориямен ойында алаңға шықты. Осылайша ол бірінші лигада ойнап жүріп Ұлттық құраманың жейдесін киген тұңғыш футболшы атанды. Өзінің екінші матчында-ақ ұлттық құрамадағы алғашқы голын енгізді. Бұл 2017 жылы 5 қазанда Румыниямен өткен ойын еді. Бауыржанның голы құрамаға ұпай әпере алмады, Қазақстан 1:3 есебімен ұтылып қалды. 8 қазан күні Армения қақпасына ұлттық құрамадағы екінші добын енгізді. Бұл матч 1:1 есебімен тең аяқталды. Жетістіктері * Қазақстан чемпионатының екі дүркін күміс жүлдегері: 2016, 2017 Сілтемелер
Джузеппе Меацца

Джузеппе Меацца (итал. Giuseppe Meazza, 23 тамыз, 1910, Милан — 21 тамыз 1979, Рапалло, Италия) — италиялық футболшы, футбол жаттықтырушысы, екі дүркін әлем чемпионы (1934, 1938). Карьерасы «Интердің» сапында ойнап жүріп 361 матчта 247 гол соққан. Италия құрамасының тарихындағы мергендер көшінде екінші орында тұр, оның еншісінде 33 гол бар. Одан тек Луиджи Рива ғана көп гол соға алған. Ең ұзақ ойнаған клубы осы "Интер". 1927-40 жылдар аралығында ойнаған. Сосын "Милан", "Варезе", "Ювентус", "Аталанта" (бұл командада ойыншы әрі бапкер міндетін атқарады) клубтарында ойнап, 1946 жылы "Интерге" қайта оралады. Бір жылдай ойнап, футболшылық ғұмырын тәмамдайды. Италия құрамасы сапында 1930-39 жылдары 53 матч өткізіп, 33 гол соққан. 1957 жылға дейін бірнеше клубтарға және Италия құрамасына (1952-53 жж) бапкерлік жасайды. 1979 жылы қайтыс болған соң Миландағы "Сан-Сиро" стадионына Джузеппе Меаццаның есімі берілді. Жетістіктері Командалық Интернационале *Италия чемпионы: 1929/1930, 1937/1938, 1939/1940 *Италия кубогы 1939 *Әлем чемпионы: 1934, 1938 Жекелей жетістіктері *А сериясының үздік мергені: 1929/1930 — 31 гол, 1935/1936 — 25 гол, 1937/1938 — 20 гол *Италия тарихындағы ең үздік футбошы (референдум 1983 ж.) *"Клуб 300" мүшесі (2 орын, 338 гол) Дереккөздер Сілтемелер *[https://www.transfermarkt.com/transfermarkt/profil/spieler/183779 Профилі]
Үйтас (ауыл)

Үйтас (2017 жылға дейін – ТЭЦ) — Павлодар облысы Баянауыл ауданы, Қызылтау ауылдық округі құрамындағы ауыл. Географиялық орны Аудан орталығы – Баянауыл ауылынан оңтүстік-шығысқа қарай 49 км-дей жерде. Халқы Дереккөздер
Ақши

* Ақши – Абай облысы Аягөз ауданы, Ақши ауылдық округі құрамындағы ауыл. * Ақши – Абай облысы Аягөз ауданы, Тарлаулы ауылдық округіндегі таратылған ауыл. * Ақши – Абай облысы Бородулиха ауданындағы ауыл. * Ақши – Алматы облысы Еңбекшіқазақ ауданындағы ауыл. * Ақши – Алматы облысы Іле ауданындағы ауыл. * Ақши – Ақтөбе облысы Ырғыз ауданындағы ауыл. * Ақши – Жетісу облысы Алакөл ауданындағы ауыл. * Ақши – Қарағанды облысы Ақтоғай ауданындағы ауыл. * Ақши – Павлодар облысы Екібастұз қалалық әкімдігіне қарасты ауыл. * Ақши – Павлодар облысы Баянауыл ауданы, Қызылтау ауылдық округі құрамындағы ауыл. * Ақши – Павлодар облысы Баянауыл ауданы, Ұзынбұлақ ауылдық округі құрамындағы ауыл. * Ақши – Шығыс Қазақстан облысы Күршім ауданындағы ауыл.
Евстафий Алкивиадович Пехлеваниди

Евстафий Алкивиадович Пехлеваниди (гр. Ευστάθιος Πεχλιβανίδης); 30 қазан 1960, Шымкент, Қазақ КСР-і) — Кеңес Одағының футболшысы, грек ұлтынан. Өмірбаяны Әкесі Алкивиад Пехлеваниди де футболшы, 1940 жылдары Тбилисидің "Динамосында" ойнаған. 1949 жылы оның отбасы Қазақстанға көшіп өткен. Спорттық карьерасын 1977 жылы "Металлург" (Шымкент) командасында бастаған. 1979 жылы 28 гол соғып, мергендігімен көзге түсті де, "Қайратқа" ауысты. 1986 жылы 3 қыркүйекте Киевтің "Динамосымен" өткен кездесуде 10-секундта Виктор Чанов қорғаған қақпаға гол соғып, есеп ашты да, КСРО чемпионаттары тарихындағы ең жылдам голдың авторы атанды. "Қайрат" сапындағы ең мерген футболшылардың бірі болды. Голдарының көбін айып добынан соғатын. 1987 жылы 10 мамырда Алматыда Ленинградтың "Зенитімен" болған матчта 89-минутта айып добын дәл орындап, матч тағдырын шешті. Жалпы жоғары лигада 226 матч өткізіп, 69 гол соққан. Бұл "Қайраттың" Кеңес кезіндегі шабуылшыларының арасындағы рекордтық көрсеткіш. "Қайрат" сапында 1989 жылдың ортасына дейін ойнап, "Мелиораторға" (Шымкент) ауысты. 1989 жылы "Қайрат" сапында не-бары 5 гол ғана соқты. Соңғы голын 21 маусымда "Кубань" қақпасына соқты (бұл ойында "Қайрат" 4:1 есебімен жеңіске жетті). "Қайрат" сапындағы соңғы ойынын 4 тамызда "Ростсельмашқа" қарсы өткізіп, 61-минутқа дейін ойнады да, орнына Вахид Масудов шықты. 19 күннен соң "Мелиоратор" сапында "Актюбинецке" қарсы ойында алаңға шықты. 10 қазанда КСРО чемпионатындағы соңғы ойынын "Востокқа" қарсы өткізді. Бұл ойында Пехлеваниди бір гол соқты. Бір жылдан соң, 1990 жылы туыстарымен бірге Грекияға кетті. 1993 жылға дейін "Левадиакос" сапында ойнап, карьерасын аяқтады. Жетістіктері Жеке *КСРО спорт шебері *1984 жылғы КСРО-ның үздік 33 футболшыларының бірі. Командалық *КСРО футбол федерациясы кубогының иегері: 1988. *КСРО бірінші лигасының чемпионы: 1983 Дереккөздер Сілтемелер *[http://www.sport-express.ru/newspaper/2008-04-11/8_2/ Рехагель Грекияның Бердыевы]
Филипе Луис Касмирски

Филипе Луис Касмирски (порт.-браз. Filipe Luís Kasmirski; 9 тамыз 1985 жыл, в Жарагуа-ду-Сул, Санта-Катарина, Бразилия) — бразилиялық футболшы, Бразилия Ұлттық футбол құрамасының жартылай қорғаушысы. "Фламенго" клубында өнер көрсетеді. Клубтық карьерасы Құрамадағы карьерасы 2010 жылы 10 тамызда Бразилия — Венесуэла матчында алғаш рет Ұлттық құрама сапында алаңға шықты. Құрама сапындағы алғашқы добын бес жыл өткен соң 2015 жылы 18 қараша күні ӘЧ-2018 іріктеу турнирінде Перудің қақпасына соқты. Құрама сапында барлығы 29 матч өткізіп, екі доп соққан. 2018 жылғы әлем чемпионатына қатысты. Топтық кезеңнің соңғы турындағы Сербиямен ойынның бірінші таймында жарақат алған Марселоның орнына алаңға шықты. Жетістіктері «Фигейренсе» *Санта-Катарина штатының чемпионы (2): 2003, 2004 «Депортиво Ла-Корунья» *Интертото кубогы: 2008 «Атлетико Мадрид» *Испания чемпионы: 2013/14 *Еуропа Лигасы: 2012, 2018 *УЕФА суперкубогы (2): 2010, 2012 *Испания кубогы: 2013 «Челси» *Англия чемпионы: 2014/15 *Футбол лигасының кубогы: 2015 Фламенго *Либертадорес кубогы: 2019 Бразилия *Конфедерациялар кубогы: 2013 Дереккөздер Сілтемелер *[http://www.worldfootball.net/player_summary/filipe-luis/ Профилі]
Сергей Васильевич Волгин

Сергей Васильевич Волгин (5-мамыр, 1960 ж, Алматы, Қазақ КСР, КСРО) — Кеңестік және Қазақстандық футболшы, шабуылшы, жаттықтырушы. КСРО спорт шебері(1986). Алматы футболының түлегі. Карьерасы 1977-78ж.ж. АДК командасында ойнаудан бастаған. 1980-81 ж.ж. жоғарғы топта Алматылық "Қайраттың" сапында үш ойын өткізген. 1981-83-жылдары Талдықорғанның Жетісуында ойнаған. 1984 жылы "Қайратқа" қайта оралып, 1989 жылға дейін осы клубта өнер көрсетті. 1985 жылы үздік 33 футболшы тізіміне енді. 1985 жылы Мәскеудің "Спартагына" қарсы ойында хет-трик жасады. Осы жылғы футбол маусымынан кейін оны Константин Бесков өз клубына шақырды. 1986 жылы футбол маусымының алғашқы жартысын Мәскеулік "Спартактың" құрамында өткізді. КСРО-ның соңғы екі чемпионатында Металлург (Запорожье) командасында ойнады. Металлургта ойнаған кезде "Қайрат" — "Металлург" матчында бұрын өзі ойнаған Қайрат қақпасына гол салғаны қазақ жанкүйерлерін қынжылтқан еді. Ол ойын 2-0 есебімен украиндардың пайдасына шешілген болатын. КСРО тарқаған соң 1992 жылы Қайрат командасына қайтып келді. Қайрат сол жылы чемпион болды, Қазақстан кубогын да иемденген болатын. Волгин 1992 жылы "Жыл футболшысы" атанған еді. Соңғы ойындарын 1993-1997 жылдары. Ресейдің Текстильщик (Камышин), Факел (Воронёж) клубтары құрамында өткізді. Бапкерлік карьерасы 1998ж бастап жаттықтырушылық жұмыспен айналысты. Бірінші жұмыс орны Сергей Павлов жаттықтыратын Сатурн клубы болды. 2001-2004ж.ж. Уралан командасында болып, жаттықтырушылар Сергей Павлов пен Леонид Слуцкийге көмектесті. 2005-2007 жылдары Ертіс(Павлодар), 2008-де Атырау, Қарасай сарбаздары(Қаскелең), 2009-2010 жылдары Қайрат, 2013-2014 жылдары Қайсар(Қызылорда) командаларының бас жаттықтырушысы болды. Қайсарды сол кезде жоғарғы топқа алып шықты. PRO лицензиясы бар. Ойнаған клубтары Бапкер болған клубтары
Қызылшілік (Павлодар облысы)

Қызылшілік — Павлодар облысы Баянауыл ауданы, Торайғыров ауылдық округі құрамындағы ауыл. Географиялық орны Аудан орталығы – Баянауыл ауылынан солтүстік-батысқа қарай 8 км-дей жерде. Халқы Дереккөздер
Торайғыров (ауыл)

Торайғыров — Павлодар облысы Баянауыл ауданындағы ауыл, Торайғыров ауылдық округі орталығы. Географиялық орны Аудан орталығы – Баянауыл ауылынан солтүстік-батысқа қарай 7 км-дей жерде. Халқы Дереккөздер
Қаратомар ауылдық округі (Павлодар облысы)

Қаратомар ауылдық округі – Павлодар облысы Баянауыл ауданындағы әкімшілік бірлік. Әкімшілік құрамы Құрамына Белағаш, Қаратомар ауылдары кіреді. Орталығы – Қаратомар ауылы. 2004 жылы Үшқайың, Жайма ауылдары, 2005 жылы Верхний подхоз, Қаратомар, Нижний подхоз ауылдары таратылды. Дереккөздер
Қаратомар

* Қаратомар — Ақмола облысы Целиноград ауданындағы ауыл. * Қаратомар — Қарағанды облысы Осакаров ауданындағы ауыл. * Қаратомар — Павлодар облысы Баянауыл ауданындағы ауыл. * Қаратомар — Солтүстік Қазақстан облысы Аққайың ауданындағы ауыл.
Дарын Шылбыұлы Тұяқов

Дарын Шылбыұлы Тұяқов (25.05.1969 жыл, Талдықорған облысы, Алакөл ауданы, Үшарал қаласы) - мемлекет қайраткері. Білімі * Ю.В. Андропов атындағы Ленинград жоғары әскери-саяси әуеде қарсы қорғану училищесін (1990) «Әскери-саяси ӘҚҚ» мамандығы бойынша; * әл-Фараби атындағы Қазақ ұлттық университетінің заң факультетін (1997) заңгер-құқықтанушы мамандығы бойынша; * Халықаралық бизнес академиясын (Алматы қ., 2007) «Корпоративтік менеджмент», іскерлік админлік магистрі мамандығы бойынша тәмамдаған. Қызмет жолы * 1990 жылдан - КСРО Қорғаныс министрлігінде бұйрық беру лауазымдарында. * 1992 жылдан - ҚР Әділет министрлігінің жетекші кеңес берушісі. * 1993-1999 жылдары - Алматы қаласының коммерциялық құрылымдарында. * 1999 жылдан - ҚР ІІМ органдарында әртүрлі лауазымдарда. * 2002 жылдан - «Қазақтелеком» АҚ әртүрлі басшы қызметте; * 2003 жылдың маусымынан - «Қазақтелеком» АҚ корпоративтік сатылымдар дирекциясының админ директоры. * 2005 жылдан - «Астанателеком» бас директорының орынбасары - коммерциялық директоры. * 2009 жылдан - «Қазақтелеком» АҚ мемлекеттік органдармен жұмыс женіндегі басқарушы директоры, басқарма мүшесі. * 26.03.2018 жылдан бастап - Қазақстан Республикасының Ақпарат және коммуникациялар вице-министрі болып тағайындалды. Марапаттары * Әскери-саяси училищелердің құрылуының 40 жылдығына орай «Отан мүдделерін қорғағаны үшін» (2008) медалы; * «Астананың 10 жылдығы» (2007) медалы; * ҚР Президентінің құрмет грамоталарымен (2005, 2007, 2010), марапатталған. * ЕҚЫҰ саммиті кезінде телекоммуникациялар қызметтерін дайындап техникалық қолдау көрсеткені үшін ҚР Президентінің Алғыс хатымен алған. * «ҚР тәуелсіздігіне 20 жыл» медальдарімен марапатталған. * Саланың дамуына қосқан жеке үлесі үшін «Үздік Байланысшы» атағын иеленген. Дереккөздер
Еркебұлан Мұратұлы Тұңғышбаев

Еркебұлан Мұратұлы Тұңғышбаев (14 қаңтар 1995, Шымкент, Қазақстан) — қазақстандық футболшы, Қазақстан Ұлттық футбол құрамасының жартылай қорғаушысы. «Ордабасы» клубында өнер көрсетеді. Карьерасы Клубтық Шымкент футболының түлегі саналады. 2013 жылғы маусымды "Қыран" сапында арендада өткізді. 2014 жылдан "Ордабасының" негізгі құрамында ойнай бастады. 2015 жылы УЕФА Еуропа лигасының іріктеуінде ойнады. Содан кейін де бірнеше жыл бойы "Ордабасыда" негізгі құрамда ойнады. 2018 жылы Ұлттық құрамада сәтті ойнап, "Қайрат" басшыларының көзіне түсті де, маусымаралық ауысымда алматылық клуб сапына өтті. Ұлттық құрама Ұлттық құрамада 2016 жылдан бері ойнап келеді. Алғашқы ойынын ӘЧ-2018 іріктеу турнирі аясында 2016 жылы 11 қараша күні Данияға қарсы өткізді (1:4). Алғашқы голын 2018 жылы 26 наурыз күні Болгарияға қарсы ойында енгізді. Бұл кездесуде Қазақстан футболшылары 1:2 есебімен ұтылып қалды. Жетістіктері Командалық * Қазақстан чемпионатының қола жүлдегері: 2017, *Қазақстан чемпионатының күміс жүлдегері: 2019 Жекелей *"Жылдың жаңа есімі": ҚПЛ-2014 *Үздік жас ойыншы: КПЛ-2016 Сілтемелер * [https://www.national-football-teams.com/player/65839/Yerkebulan_Tungyshbayev.html Ұлттық құрамалар сайтында]
Ивелин Попов

Ивелин Иванов Попов (; 26 қазан 1987, София, Болгария) — болгариялық футболшы, Болгария құрамасының жартылай қорғаушысы. Ресейдің "Рубин" клубында өнер көрсетеді. Жетістіктері Командалық Литекс *Болгария чемпионы — 2009/10 *Болгария кубогы — 2007/08, 2008/09 *Болгария суперкубогы — 2010 Кубань *Ресей кубогының финалисі — 2014/15 Спартак М *Ресей чемпионы — 2016/17 *Ресей суперкубогы — 2017 Жекелей *Болгарияның "Жыл футболшысы" (3): 2015, 2016, 2017
Николай Бодуров

Николай Георгиев Бодуров (30 мамыр, 1986 жыл) — болгариялық футболшы, жартылай қорғаушы. Ұлттық құрамадағы алғашқы ойынын 2010 жылы 8 қазан күні Кардиффте Уэльс құрамасына қарсы өткізді. Бұл Еуро —2012 чемпионатының іріктеу ойыны болатын. Алғашқы голын 2014 жылы 14 қазан күні Ослода Норвегия құрамасының қақпасына соқты. Бұл ойында болгарлар 1:2 есебімен ұтылып қалды. Жетістіктері Литекс *Болгария чемпионы: 2009–10, 2010–11 *Болгария суперкубогы: 2010 Құрама сапындағы голдары Дереккөздер Сілтемелер
Панчо Арена

Панчо Арена (венгр. Pancho Arеna) — Мажарстанның Фельчут қаласындағы кішігірім стадион. Сыйымдылығы 3 816 адам. "Пушкаш Академия" клубы өз алаңындағы ойындарын өткізеді. Тарихы Құрылысы 2012 жылы басталып, 2014 жылы пайдалануға берілді. Алғашқы матч 21 сәуірде "Пушкаш Академия" және "Видеотон" клубтарының арасында өтті. Матч 3:1 есебімен "Видеотонның" жеңісімен аяқталды. 2016 жылы 30 шілдеде "Видеотон" УЕФА Еуропа Лигасындағы екінші іріктеу кезеңіндегі ойынын осы стадионда өткізіп, Молдованың "Заря Балти" командасын 3:0 есебімен ұтты. Басқа да фактілер Қазақстан Ұлттық футбол құрамасының ойыншысы Еркебұлан Тұңғышбаев осы стадионда 2018 жылы 26 наурызда Болгарияның қақпасына өзінің ұлттық құрамадағы алғашқы голын соқты. Айта кетейік, қазақстандықтар бұл ойында 90+4 минутта гол жіберіп, 1:2 есебімен ұтылып қалды. Галерея Сілтемелер * [http://www.nemzetisport.hu/labdarugo_nb_i/nb-i-puskas-akademia-videoton-eloben-az-nso-n-2331561 Пушкаш Академия-Видеотон матчы]
Коджон

Коджоң (кор. 고종?, 高宗?, 1852—1919) — Чосон мемлекетінің 26- ші ваны (1863 – 1897) және Корей империясының 1 – ші императоры (1897 - 1907). Өмір жолы 1863 жылы ван Чхольджон дүние салып және таққа отыратын мұрагер қалдырып кетпеген соң, оның жұбайы таққа немере туысы Ли Мёнбокты отырғызуға кеңес етеді. Ол кәмелет жасқа толмаған соң, оның орнына әкесі Ли Хаын (Тевонгун ханзада – регент) атқарушы ретінде билік етеді. Тэвонгун елді жабық есік саясатын жүргізуге тырысты. Оның ықпалымен елдегі христиандарды қудалау саясатын жүргізе бастады. 1866 жылы Тэвонгунның ықпалымен Мин кланынан шыққанқызға үленеді. Ол күйеуінің жүргізген саясатына ықпал етуі әкесі екеуінің қарым – қатынасына сыза түсіре бастады. Кореяның есік ашуы. Көршілес Жапония сыртқы әлемге Кореяның есігін ашуын талап етті. Канвхадо портына жапон флоты келіп түскенде, кореи артиллериясы оқ атты. Екі жақтың шайқасынан екі жапон жарақаттанып, 35 корей қаза тауып және 16 – сы тұтқынға түседі. Жапон үкіметі бұл жанжалдың қарымтасын Кореяны теңсіздік бітім шартымен қайтаруды жөн санады. Бұл бітім шарттар Жапонияның батыс елдерімен жасаған шарттарының негізінде жасалуына негіз болды. 1876 жылы 15 қаңтарда Курода Киётаки басшылығындағы жапон флоты Корея жағасына келеді. 26 ақпанда екі жақ бейбіт келісім шартқа отырды. Келісім шарт бойынша Жапония кемелері Кореяның су жолдарында еркін жүріп, сауда жүргізуге мүмкіндік алды. Осыған негіздес келісім шарттар АҚШ, Италия, Ресей, Германия және Франциямен жасалды. Бұл саясат Жапонияға ұнамады. Жапонияға басып кіріп, 1895 жылы Коджонның жұбайы Мёнсон патшайымды өлтірілді. 1896 жылы Коджон Ресей елшілігінен пана табады. Ол 1897 жылы өзін император деп жариялап, жаңа тәуелсіз Кореи империясын құрады. Коджон жаңа Кванму (кор. 광무?, 光武?) дәуірін жария етті. Сыртқы саясаты Коджон император дәрежесінде ірі империалистік елдермен байланыс жасады. Ашық есік дәрежесінде Жапон империясымен (1876 – 1905), АҚШ - пен (1882 – 1905), Британ империясымен (1882 – 1905), Герман империясымен (1883 – 1905), Италия корольдігімен (1884 – 1905), Ресей империясымен (1884 – 1905), Үшінші Француз Республикасымен (1886 – 1905), Австро – Венгрия империясымен (1892 – 1905), Цин империясымен (1899 – 1905), Бельгия корольдігімен (1901- 1905), Дания корольдігімен (1902 – 1905) дипломатиялық байланыстар орнатылды. Марапаттары # Әулие Маврикий және Лазарь ордендерінің үлкен кресті (Италия корольдігі, 1895) # Құрметті легион орденінің үлкен кресті (Франция 1895) # Хризантема орденінің алқасы (Жапон империясы 1897) # Алтын Мерила ордені (Корей империясы,1900) # Үнді империясы орденінің гранд - командоры (Британ империясы, 1900) # Карлос ІІІ орденінің алқалы үлкен кресті (Испан корольдігі, 1900) # Леопольд І ордені (Бельгия корольдігі,1901) # Екі айдаһар ордені (Цин империясы , 1903) # Әулие Станислав ордені, 1 - ші дәрежес (Ресей империясы, 1903) # Піл орденінің рыцары (Да́ния корольдігі, 1903) # Қара қыран орденінің рыцары (Герман империясы, 1904)
Егіндібұлақ

* Егіндібұлақ – Абай облысы Аягөз ауданындағы таратылған ауыл. * Егіндібұлақ – Абай облысы Ақсуат ауданындағы ауыл. * Егіндібұлақ – Ақтөбе облысы Қобда ауданындағы ауыл. * Егіндібұлақ – Батыс Қазақстан облысы Бәйтерек ауданындағы ауыл. * Егіндібұлақ – Қарағанды облысы Қарқаралы ауданындағы ауыл. * Егіндібұлақ – Павлодар облысы Баянауыл ауданындағы ауыл. * Егіндібұлақ – Шығыс Қазақстан облысы Күршім ауданындағы ауыл.
Жаңатілек

* Жаңатілек – Абай облысы Үржар ауданындағы ауыл. * Жаңатілек – Ақмола облысы Зеренді ауданындағы ауыл. * Жаңатілек – Павлодар облысы Баянауыл ауданындағы ауыл. * Жаңатілек – Павлодар облысы Май ауданындағы ауыл.
Жарылғап

Жарылғап (2011 жылға дейін – Бірінші Май) — Павлодар облысы Баянауыл ауданы, Күркелі ауылдық округі құрамындағы ауыл. Географиялық орны Аудан орталығы – Баянауыл ауылынан оңтүстікке қарай 40 км-дей жерде. Халқы Дереккөздер
Қойтас (айрық)

Ауылдар: * Қойтас – Абай облысы Жарма ауданындағы ауыл. * Қойтас – Ақмола облысы Ерейментау ауданындағы ауыл. * Қойтас – Павлодар облысы Баянауыл ауданындағы ауыл. * Қойтас – Қарағанды облысы Шет ауданындағы ауыл. * Қойтас – Шығыс Қазақстан облысы Күршім ауданындағы ауыл. * Қойтас – Абай облысы Самар ауданындағы ауыл. Таулар: * Қойтас – Ақмола облысы Ерейментау ауданының шығысындағы ұсақ шоқылық тау. * Қойтас – Ақмола облысы Ерейментау ауданының оңтүстік-шығысындағы таулар тізбегі. * Қойтас – Жетісу Алатауының батысында, Жаманкөл жотасының оңтүстігіндегі жота. * Қойтас – Павлодар облысы Баянауыл және Май аудандарының түйіскен жерінде орналасқан тау. * Қойтас – Тарбағатай жотасының батыс бөлігіндегі тау массиві. * Қойтас – Шыңғыстау жотасының солтүстік-шығысындағы аласа тау.
Футболдан Қазақстан Суперкубогы 2018

Футболдан Қазақстан Суперкубогы 2018 — 2017 жылғы маусымдағы Қазақстан чемпионы "Астана" мен Қазақстан Кубогының жеңімпазы "Қайрат" клубтары өзара кездескен матч. 2018 жылы 4 наурызда "Астана Аренада" өтті. 3:0 есебімен астаналықтар жеңіске жетті. Mатч
Футболдан Қазақстан Суперкубогы 2017

Футболдан Қазақстан Суперкубогы 2017 — 2016 жылғы маусымдағы Қазақстан чемпионы "Астана" мен Қазақстан Кубогының жеңімпазы "Қайрат" клубтары өзара кездескен матч. 2017 жылы 4 наурызда "Астана Аренада" өтті. 2:0 есебімен алматылықтар жеңіске жетті. Матч Детальдар Дереккөздер Сілтемелер *[https://web.archive.org/web/20160304202256/http://www.kff.kz/ru/ Қазақстан Футбол федерациясы сайтында]
Қаныш Сәтбаев ауылы

Қаныш Сәтбаев (2018 жылға дейін – Қараащы) — Павлодар облысы Баянауыл ауданындағы ауыл, Сәтбаев ауылдық округі орталығы. Географиялық орны Аудан орталығы – Баянауыл ауылынан оңтүстік-батысқа қарай 76 км-дей жерде. Халқы Дереккөздер
Олимпиада стадионы (Берлин)

Олимпиада стадионы немесе «Олимпиаштадион» (; ) — Берлиндегі спорттық арена, «Герта» футбол клубы мен Германия Ұлттық футбол құрамасы өз алаңындағы ойындарын өткізеді. Тарихы 1933 жылы Адольф Гитлер бос жатқан жерге назары түседі де, үлкен стадионның жоспарын сыздырады. 1934 жылы алғашқы іргетасы қаланып, 1936 жылғы жазғы Олимпиада ойындарына дейін сақадай сай етіп дайындайды. 1936 жылғы Оллимпиада ойындарының ашылу салтанаты тікелей эфир арқылы таратылған тұңғыш спорттық шара боп тарихта қалды. Екінші дүниежүзілік соғысқа дейін "Неміс стадионы" деп аталған. Екінші дүниежүзілік соғыс барысында стадион төбеден тасталған бомбалардан айтарлықтай зиян шегеді. 1960 жылдардың орта шенінде қайта жөнделіп, "Герта" клубының өз алаңындағы матчтарын өткізетін стадион ретінде белгіленеді. 1974 және 2006 жылғы әлем біріншіліктерінің қарсаңында тағы да күрделі жөндеулерден өтеді. Стадионда өткізілген ірі турнирлер *1936 — Жазғы Олимпиада Ойындары *1974 — Футболдан әлем чемпионаты *2006 — Футболдан әлем чемпионаты *2009 — Жеңіл Атлетикадан әлем чемпионаты *2011 — Әйелдер арасындағы Футболдан әлем чемпионаты *2015 — УЕФА Чемпиондар Лигасының финалы Дереккөздер Cілтемелер * http://www.olympiastadion-berlin.de/
Берндегі ғажайып

Берндегі ғажайып (German: Das Wunder von Bern) — режиссер Зенке Вортманның фильмі. 2003 жылы түсірілген. 1954 жылғы Футболдан әлем чемпионатына қатысты оқиғалар сипатталады. Сюжеті 11 жасар бала Маттиас Германия футбол құрамасының шабуылшысы Хельмут Ранның досы әрі бойтұмары болады. Ран мұны өзіне сәттілік әкелетін дос ретінде құрметтейді. 1954 жылы Бернде Футболдан әлем чемпионатының финалында Германия және Мажарстан құрамалары кездеседі. Маттиас 12 жыл бойы Кеңес Одағында тұтқында отырып, жақында ғана үйіне оралған әкесі Ричардпен бірге Бернге матчты тамашалауға аттанады. Жол-жөнекей матч барысын радиодан тыңдап барады да, есеп 2:2 болып тұрған сәтте ғана стадионға келіп кіреді. Ол кірген сәтте Хельмут Ранды мажарстандық футболшылардың бірі шалып құлатады да, иесіз қалған доп мұның дәл аяқ астына келіп тоқтайды. Орнынан тұрған Ран балаға көзі түсіп, бір сәт іркіліп қалады. Соның артынша басталған немістердің шабуылы нәтижелі аяқталып, Хельмут Ран жеңіс добын соғады. Басты рөлдерде *Луис Кламрот — Маттиас Любански *Петер Ломейер — Ричард Любански *Саша Гопель — Хельмут Ран *Петер Франк — Зепп Гербергер Басқа да фактілер *Хельмут Ранның өзі 2003 жылы 14 тамыз да қайтыс болды. Ал фильм ол өмірден өткен соң екі айдан кейін көрсетілімге шықты. Сыртқы сілтемелер *[https://www.imdb.com/title/tt0326429/ Фильм жайлы толығырақ] *[https://yandex.kz/video/search?text%D0%A7%D1%83%D0%B4%D0%BE%20%D0%91%D0%B5%D1%80%D0%BD%D0%B0%20%282003%29&pathwizard&parent-reqid1522695800064193-428306185651525757196142-vla1-3256&noreask1&filmId=15044715921249484833 Фильмді тамашалау (орыс тілінде)]
Футболдан Қазақстан Суперкубогы 2016

Футболдан Қазақстан Суперкубогы 2016 — Футболдан Қазақстан Суперкубогы үшін өткен матч. 2016 жылы 8 наурызда "Астана Аренада" ойналды. 2015 жылғы Қазақстан чемпионы "Астана" клубы мен 2015 жылғы Қазақстан кубогының иегері "Қайрат" футболшылары өзара кездесті. Негізгі және қосымша уақытта есеп ашылмады. Пенальтилер сериясында алматылықтардың жолы болды: 5:4. Матч Детальдар Дереккөздер Сілтемелер *[https://web.archive.org/web/20160304202256/http://www.kff.kz/ru/ ҚФФ сайтында]
Футболдан Қазақстан Суперкубогы 2015

Футболдан Қазақстан Суперкубогы 2015 — Қазақстан Суперкубогы үшін өткен матч. 2015 жылы 1 наурызда "Астана Аренада" ойналды. 2014 жылғы Қазақстан чемпионы "Астана" мен Кубок иегері "Қайрат" өзара кездесіп, негізгі және қосымша уақыт 0:0 есебімен тең аяқталды. Пенальитлер сериясында астаналаықтар 3:2 есебімен басым түсті. Матч Детальдар Дереккөздер Сілтемелер * [https://web.archive.org/web/20150316034521/http://www.kff.kz/rus/main ҚФФ сайтында]
Мұса Шорманов ауылы

Мұса Шорманов (2018 жылға дейін – Теңдік) — Павлодар облысы Баянауыл ауданы, Сәтбаев ауылдық округі құрамындағы ауыл. Географиялық орны Аудан орталығы – Баянауыл ауылынан оңтүстік-батысқа қарай 66 км-дей жерде. Халқы Дереккөздер
Теңдік

Елді мекендер: * Теңдік – Атырау облысы Атырау қалалық әкімдігіне қарайтын темір жол станциясы. * Теңдік – Батыс Қазақстан облысы Жаңақала ауданындағы ауыл. * Теңдік – Солтүстік Қазақстан облысы Тайынша ауданындағы ауыл.
Майқайың кенттік әкімдігі

Майқайың кенттік әкімдігі – Павлодар облысы Баянауыл ауданындағы әкімшілік бірлік. Әкімшілік құрамы Құрамына Майқайың кенті, Майкөбе, Сұлужон, Үшқұлын, Шөптікөл ауылдары кіреді. Орталығы - Майқайың кенті. 2019 жылы таратылған Шөптікөл ауылдық округінен Майкөбе (орталығы), Шөптікөл, Сұлужон ауылдары қосылды. Дереккөздер
Шөптікөл

Елді мекендер: * Шөптікөл – Ақмола облысы Аршалы ауданындағы ауыл, темір жол бекеті. * Шөптікөл – Батыс Қазақстан облысы Қаратөбе ауданындағы ауыл. * Шөптікөл – Батыс Қазақстан облысы Теректі ауданындағы ауыл. * Шөптікөл – Қарағанды облысы Қарқаралы ауданындағы ауыл. * Шөптікөл – Павлодар облысы Баянауыл ауданындағы ауыл. * Шөптікөл – Солтүстік Қазақстан облысы Ғабит Мүсірепов ауданындағы ауыл. Көл: * Шөптікөл – Есіл алабындағы көл. * Шөптікөл – Нұра алабындағы көл.
Футболдан Қазақстан Суперкубогы 2014

Футболдан Қазақстан Суперкубогы 2014 — Қазақстанның 2014 жылғы суперкубогы үшін өткен матч. 2014 жылғы чемпион "Ақтөбе" мен 2014 жылғы Кубок иесі "Шахтер" өзара кездесіп, ақтөбеліктер 1:0 есебімен жеңіске жетті. Матч 2014 жылы 9 наурыз күні "Астана Аренада" өтті. Матч Протокол Дереккөздер Сілтемелер * [http://ffk.kz/rus/supercube ФКК сайтында]
Футболдан Қазақстан Суперкубогы 2013

Футболдан Қазақстан Суперкубогы 2013 — 2013 жылғы Қазақстан Суперкубогының жеңімпазын анықтайтын матч. 2012 жылғы Қазақстан чемпионы "Шахтер" мен 2012 жылғы Кубок иесі "Астана" сынға түсіп, кеншілер ("Шахтер") 3:2 есебімен жеңіске жетті. Матч Шолу «Астана-Арена » стадионынан 11 2000 жанкүйер (ал тiкелей эфирден сан мыңдаған адам) тамашалаған тартысты бәсекенiң бiраз бөлiгi қарағандылықтардың басымдығымен өттi. Алайда, алғашқы таймда есеп ашылған жоқ. Кездесудiң екiншi бөлiгiнiң ортасына таяу айналдырған алты минуттың iшiнде чемпиондар таразы басын өздерiне аударып үлгердi: 55-минутта Мақсат Байжанов есеп ашса, ал 60-минутта Андрей Порываев оны еселей түстi. Нәтиже белгiлi ме? Жоқ, астаналықтардың бұған жауабы дайын екен, 64-минутта Фокси Кетевоама бiр доппен қарымта қайырды, жалпы ойынның соңғы бөлiгi қарағандылықтардың қақпасының маңында өттi. Ақыры 90-минутта Сергей Остапенко есептi теңестiрдi – 2:2. Қосымша уақытта да алаң иелерi бiршама белсендiрек көрiндi, дегенмен, гол соғатын ұрымтал сәттердi уыстан шығарып алды. Ал 117-минутта Жамбыл Көкеев өзiне берiлген мүмкiндiктi мүлт жiберген жоқ – 3:2! «Шахтер» Суперкубок иегерi атанды. "Алматы Ақшамы", 2013 жыл ---- Детальдар Дереккөздер Сілтемелер * [http://ffk.kz/rus/supercube ҚФФ сайтында]
Футболдан Қазақстан Суперкубогы 2012

Футболдан Қазақстан Суперкубогы 2012 — Қазақстанның 2012 жылғы Суперкубогының жеңімпазын анықтайтын матч. 2011 жылғы Қазақстан чемпионы "Шахтер" мен Кубок иесі "Ордабасы" өзара кездесіп, шымкенттіктер 1:0 есебімен жеңіске жетті. Ойын тағдырын шешкен жалғыз допты 58-минутта Қайрат Әшірбеков соқты. Ойын 2012 жылғы 6 наурызда "Астана Аренада" өтті. Матч Детальдар Дереккөздер Сілтемелер
Футболдан Қазақстан Суперкубогы 2011

Футболдан Қазақстан Суперкубогы 2011 — Қазақстанның 2011 жылғы Суперкубогының жеңімпазын анықтайтын матч. 2011 жылы 2 наурызда "Астана Аренада" 2010 жылғы Қазақстан чемпионы "Тобыл" мен Кубок жеңімпазы "Локомотив" өзара кездесіп, 2:1 есебімен астаналықтар жеңіске жетті. Матч Детальдар Дереккөздер Сілтемелер
Футболдан Қазақстан Суперкубогы 1995

Футболдан Қазақстан Суперкубогы 1995 — Қазақстан Суперкубогының 1995 жылғы әрі ең алғашқы жеңімпазын анықтайтын матч. 1994 жылғы Қазақстан чемпионы Семейдің "Елім-ай" және 1994 жылғы Кубок жеңімпазы Өскеменнің "Восток" клубтары өзара кездесіп, семейліктер 2:0 есебімен жеңіске жетті. Матч 1995 жылы 9 қазан күні Алматыдағы "Орталық стадионда" өтті. *Келесі Суперкубок матчы тек 13 жылдан соң ғана, 2008 жылы ойналды.
Футболдан Қазақстан Суперкубогы 2019

Футболдан Қазақстан Суперкубогы 2019 — Футболдан Қазақстан Суперкубогының 2019 жылғы жеңімпазын анықтайтын матч. 3 наурыз күні Алматыдағы Орталық стадионда "Астана Аренада" Қазақстанның 2018 жылғы чемпионы "Астана" мен 2018 жылғы Кубок иесі "Қайрат" сынға түсіп, астаналық клуб 2:0 есебімен жеңіске жетті. Матч фактілері * Ойын алматыда өткенімен, "Астана" ел чемпионы болғандықтан, номиналды алаң иелері ретінде ойнады. * "Қайрат" пен "Астана" қатарынан бесінші рет Қазақстан суперкубогы үшін сынға түсті. Матч Детальдар Дереккөздер
Жүнейт Чакыр

Жүнейт Чакыр (түр. Cüneyt Çakır; 23 қараша 1976 жыл, Ыстанбұл, Түркия) — халықаралық дәрежедегі түркиялық футбол төрешісі. Карьерасын 1997 жылы Түркияның үшінші дивизионындағы кездесулерге төрелік жасаудан бастады. 2001 жылы 29 қыркүйекте жоғары дивизионның матчтарына қазылық жасауды бастады. Алғаш басқарған матчы "Малатьяспор"—"Ризеспор". 2003 жылы УЕФА төрешілерінің қатарын, 2006 жылы ФИФА төрешілерінің қатарын толықтырды. 2012 жылғы Еуропа чемпионатына, 2014 жылғы әлем чемпионатына барды. 2015 жылғы УЕФА Чемпиондар Лигасының финалына ("Барселона" — "Ювентус") төрелік етті.
Стефан Савич

Стефан Савич (черногор. Стефан Савић / Stefan Saviс; 8 қаңтар 1991 жыл, Мойковац, Югославия) — черногориялық футболшы, Черногория Ұлттық футбол құрамасының қорғаушысы, «Атлетико» клубында өнер көрсетеді. Жетістіктері "Партизан" *Сербия чемпионы: 2010/2011 *Сербия кубогы: 2010/2011 Манчестер Сити *Англия чемпионы: 2011/2012 *Англия суперкубогы: 2012 Атлетико Мадрид * УЕФА Еуропа лигасы 2017/18 * УЕФА суперкубогы: 2018 Ұлттық құрамада Черногория құрамасындағы алғашқы ойынын 2010 жылы 11 тамызда Солтүстік Ирландияға (жолдастық кездесу) қарсы өткізді. Алғашқы добын бір жылдан соң, 2011 жылы 10 тамызда Албанияның (жолдастық кездесу) қақпасына соқты. Барлығы 49 ойын, 4 гол. Клубтық карьерасы Сыртқы сілтемелер * [http://www.national-football-teams.com/player/39693.html National Football Teams сайтындағы профилі]
Сауль Ньигес

Сауль Ньигес Эсклапес (исп. Saúl Ñíguez Esclápez; 1994 жылы 21 қарашада Испанияның Эльче қаласында туған) — испан футболшысы, Испания Ұлттық футбол құрамасының жартылай қорғаушысы. Челси клубында өнер көрсетеді. Карьерасы "Реал Мадрид" клубының тәрбиеленушісі. 14 жасында "Атлетикоға" ауысты. 2010 жылдан бері "Атлетико" және "Атлетико Б" сапында ойнап келеді. Тек 2013-14 жылдары "Райо Валькано" командаларына жалға берілді. 2021 жылы тамыз айында "Челсиге" ауысты. Ұлттық құрама сапында 2016 жылдан бері ойнап келеді. 2016 жылы 1 қыркүйекте Бельгияға қарсы жолдастық ойында алаңда 15 минуттай ойнады. Саульдің әкесі Хосе Антонио жеті жыл бойы "Эльче" (бір жыл Ла Лигада) сапында ойнаған. Ағалары Хони мен Аарон да футболшы, Хони "Копер" (Словения) сапында, Аарон "Тенерифе" (Испания) командаларында өнер көрсетеді. Жетістіктері Клубтық Атлетико Мадрид *УЕФА Еуропа Лигасы: 2011/12, 2017/18 *Испания кубогы: 2012/13 *Испания суперкубогы: 2014 *Испания чемпионы: 2020/21 Халықаралық Испания-19 *Еуропа чемпионы: 2012 Испания-21 * Еуропа чемпионы: 2017 Дереккөздер Сілтемелер
Габриэль Фернандес Аренас

Габриэль «Габи» Фернандес Аренас (; 10 шілде 1983 жыл, Мадрид, Испания) — испан футболшысы, Катардың "Әл-Садд" клубының жартылай қорғаушысы әрі капитаны. Катарлық клубқа 2018 жылы жазда ауысты. Ауысардан алдын "Атлетико" сапында доп теуіп, 2018 жылғы Еуропа Лигасының финалындағы "Марсельмен" ойында шешуші екінші голды соқты. Жетістіктері Атлетико Мадрид *Испания чемпионы: 2013/14 *Испания кубогы: 2012/13 *Испания суперкубогы: 2014 *Еуропа Лигасы: 2011/12, 2017/18 *УЕФА Суперкубогы: 2012 *Чемпиондар Лигасының финалисі (2): 2013/14, 2015/16 Статистика (2017 жылғы 23 желтоқсандағы көрсеткіштер) Дереккөздер Сілтемелер * [https://www.sports.ru/tags/1364428 Футболшының профилі]
Аугусто Фернандес

Аугусто Матиас Фернандес (англ. Augusto Matias Fernandez; 10 cәуір 1986 жыл, Пергамино, Аргентина) — аргентиналық футболшы, Аргентина Ұлттық футбол құрамасының жартылай қорғаушысы. Қытайдың "Бэйжің Жэньхэ" клубында ойнайды. Клубтық карьерасы 2011 жылдан бері Аргентина құрамасының мүшесі, бірақ сирек шақырылады. Әзірше не-бары 16 ғана ойынға қатысып, бір гол ғана соқты. Аргентинаның "Ривер Плейт" клубында футболшылық карьерасын бастады. Кейін "Велес Сарсфильд", "Сент-Этьенн", "Сельта" секілді клубтарда доп теуіп, "Атлетико Мадрид" сапына 2016 жылы жазда қосылды. Негізгі құрамда көп ойнай алмауына байланысты, 2018 жылдың басында Қытайдың "Бейжің Жэньхэ" клубына ауысып кетті. Жетістіктері Клубтық ; Ривер Плейт * Аргентина чемпионы: 2008, Клаусура ; Велес Сарсфильд * Аргентина чемпионы: 2011, Клаусура ; Атлетико * Чемпиондар Лигасының финалисі: 2015–16 Халықаралық ; Аргентина * Әлем чемпионатының күміс жұлдегері 2014 * Америка кубогының күміс жүлдегері 2016 Жеке өмірі Әйелінің аты Джессика Алмада. Үш перзенттері (бір ұл, екі қыз) бар. Дереккөздер
Лукас Эрнандес

Люка Франсуа Бернар Эрнандес (фр. Lucas François Bernard Hernández; 14 ақпан 1996, Марсель, Франция) — француз футболшысы, Франция Ұлттық футбол құрамасы мен "Бавария" клубының жартылай қорғаушысы. Клубтық карьерасы Кәсіпқой футболшы Жан-Франсуа Эрнандестің ұлы. Футболшы Тео Эрнандестің ағасы. Әкесі "Атлетико Мадрид" клубының ойыншысы болған. Өзі де осы клубтың түлегі саналады. 11 жасынан бастап мадридтік клубтың жастар командасында ойнады. 2014 жылдан бастап кәсіпқой командасында доп тебе бастады. 2014-15 жылғы маусымда "Атлетиконың" фарм клубында ойнап, негізгі командаға қайта оралды. 2019 жылы жазда "Баварияға" ауысты. Ұлттық құрамада Лукас Эрнандес Испанияның да, Францияның да азаматтығын алған футболшы. Ол Францияның жастар құрамасында да, жасөспірімдер құрамасында да ойнаған. 2018 жылы наурызда Франция құрамасының шақыртуынан бас тартты. Өйткені ол Испания құрамасы сапында ойнағысы келетінін сан рет айтқан-ды. Бірақ кейіндеу Франция құрамасының шақыртуын қабыл алып, 23 наурыз күні Франция — Колумбия (2:3) матчында алаңға шықты. 2018 жылғы әлем чемпионатына қатысып, әлем чемпионы атанды. 2021 жылы Ұлттар лигасының чемпионы атанды десек те болады (бірақ та финалда Испанияға қарсы өткен ойынға қатыспады). Жетістіктері *Чемпиондар Лигасының финалисі: 2016 *УЕФА Чемпиондар лигасының жеңімпазы: 2020 *УЕФА Еуропа Лигасының жеңімпазы: 2018 *Германия чемпионы: 2020 *УЕФА Суперкубогы: 2018, 2020 *Әлем чемпионы: 2018 *УЕФА Ұлттар Лигасының чемпионы: 2021 Сілтемелер [https://www.transfermarkt.com/transfermarkt/profil/spieler/281963 Ойыншының профилі]
Хосе Хименес

Хосе Мария Хименес де Варгас (исп. Jose Maria Gimenez de Vargas; 20 қаңтар 1995, Канелонес, Уругвай) — уругвайлық футболшы, Уругвай Ұлттық футбол құрамасының қорғаушысы. «Атлетико Мадрид» клубында өнер көрсетеді. Карьерасы Кәсіпқой карьерасын 2012 жылы Уругвайдың "Данобио" клубында бастаған. Бір жылдан соң "Атлетико Мадрид" 1 миллион Еуро төлеп, 18 жасар футболшыны сатып алды. 14 қыркүйек күні "Альмерияға" қарсы ойында тұңғыш рет "Атлетико" сапында алаңға шықты. Алғашқы голын 2014 жылы 6 желтоқсанда "Эльченің" қақпасына соқты. Уругвай ұлттық құрамасы сапында бірінші рет 2013 жылы Колумбияға қарсы матчта алаңға шықты. Келесі жылы Бразилияда өткен әлем чемпионатына қатысты. 2018 жылғы әлем біріншілігінде топтық турнирде Мысырдың қақпасына соңғы минуттарда гол соғып, құрамаға жеңіс әперді - 1:0 Жетістіктері Командалық «Атлетико Мадрид» *Испания чемпионы: 2013/14 *Испания суперкубогы: 2014 Жекелей Уругвайдың "Жыл футболшысы": 2014
Томас Партей

Томас Тейе Партей (ағыл.. Thomas Teye Partey; 13 маусым 1993) — ганалық футболшы, «Арсенал» клубының жартылай қорғаушысы. Гана Ұлттық футбол құрамасының ойыншысы. Карьерасы Клубтық карьерасы Томас Ганадағы Одумасе-Кромо елді мекенінде дүниеге келген. Жергілікті "Одомета" клубының тәрбиеленушісі. 1991 жылы "Атлетико Мадридпен" келісім шарт жасасты да, қосалқы құрамның қатарын толықтырды. Кейін "Мальорка" және "Альмерия" клубтарына жалға беріліп, 2015 жылы 28 қарашада ғана мадридтіктер сапында негізгі құрамда ("Эспаньолмен ойында) алаңға шықты. 2016 жылы 2 қаңтар күні "Левантенің" қақпасына клубтағы алғашқы ресми голын соқты. 2020 жылы "Арсеналға" ауысты. Ұлттық құрамада Гана құрамасына алғаш рет 2016 жылы шақырту алды. Әзірше 15 ойын өткізіп, 5 гол соқты. Бес голдың төртеуін ӘЧ-2018 іріктеуінде Конго құрамасының қақпасына (2017 жылы 1 және 5 қыркүйекте) енгізді. Жетістіктері *УЕФА Чемпиондар Лигасының финалисі: 2016 *УЕФА Еуропа Лигасы: 2018 *УЕФА Суперкубоғы: 2018 Сілтемелер * [https://www.transfermarkt.com/transfermarkt/profil/spieler/230784 Ойыншының профилі]
Анхель Корреа

Анхель Мартин Корреа Мартинес (исп. Аngel Martіn Correa Martіnez; 9 наурыз 1995 жыл, Росарио, Аргентина) — аргентиналық футболшы, Аргентина Ұлттық футбол құрама командасының шабуылшысы, «Атлетико Мадрид» клубында өнер көрсетеді. Жетістіктері Командалық *Аргентина чемпионы (1): 2013 (Инисиаль) *Либертадорес (1): 2014 *Оңтүстік Америка чемпионы (21 жасқа дейінгілер): 2015 *УЕФА Еуропа лигасы: 2017/18 *УЕФА суперкубогы: 2018 Жекелей *Оңтүстік Америка чемпионатының (-21) үздік ойыншысы: 2015 Сілтемелер *[https://www.transfermarkt.com/transfermarkt/profil/spieler/266807 Ойыншының профилі] *[http://www.national-football-teams.com/player/60380.html "Ұлттық құрамалар" сайтындағы профилі]
Лукас Васкес

Лукас Васкес Иглесиас (; 1 шілде 1991 жыл, Куртис, Испания) — испан футболшысы, қорғаушы. Карьерасы Карьерасын Испанияның төменгі лигаларында ойнайтын "Куртис", "Урале" клубтарында бастаған. 2007 жылдан бастап "Реал Мадрид" клубына келіп қосылды. Кейін "Реал Мадрид Кастилья" клубында 2014 жылға дейін ойнады. 2013 жылы команда "Сегундаға" жолдама алды да, Лукас Васкес "Реалдың" негізгі құрамына өтуге мүмкіндік алды. 2014 жылы "Эспаньол" клубына жалға берілді. Екінші турда "Севильяға" қарсы матчта жаңа клубының сапында тұңғыш рет алаңға шықты. Маусым бойы жақсы өнер көрсетті де, "Эспаньол" басшылығы оны біржола сатып алғысы келіп ұсыныс жасап еді, "Реал" тарапы келіскен жоқ. 2015 жылы "Реалға" қайта оралды да, негізгі құрам ойыншыларының біріне айнала бастады. Ұлттық құрамадағы алғашқы ойынын 2016 жылғы Еуропа чемпионатының қарсаңында Грузияға қарсы жолдастық кездесуде өткізді. ЕУРО-2016 турниріне барған 23 футболшының қатарына іліккенімен, негізгі құрамда алаңға шыға алмады. Жетістіктері Реал Мадрид *Испания чемпионы (4): 2016/17, 2019/20, 2021/22 2023/24 *Испания кубогы (1): 2022/23 *Испания суперкубогы (2): 2017, 2022 *Чемпиондар Лигасы (5): 2015/16, 2016/17, 2017/18, 2021/22, 2023/24 *УЕФА Суперкубогы (4): 2016, 2017, 2022, 2024 *Клубтар арасындағы әлем чемпионаты (3): 2016, 2017, 2018 *ФИФА құрлықаралық кубогы (1): 2024 Дереккөздер Сілтемелер